text: Flygtninge flytter ind på Rømø
  24 oktober 2015 kl. 16.41
  Den vinterlukkede Rømø Familiecamping skal de kommende måneder være hjem for 28 flygtningefamilier.
  Fredag rykkede de første af 28 flygtningefamilier ind i hytterne på Rømø Familiecamping. De skal ikke på en sen efterårsferie -  den ellers vinterlukkede campingplads skal derimod være deres hjem indtil den åbner igen til foråret, eftersom Udlæningestyrelsen ikke har kunne finde bolig til dem andre steder.
   
  Det er op mod firs flygtninge, der skal bo på campingpladsen, indtil de kan få en permanent bolig. Den næste tid får de mulighed for at lære øen at kende, ligesom danskundervisning for de voksne og børnehave og skole for børnene bliver en del af deres nye hverdag.
   
  Det er Udlændingestyrelsen i samarbejde med Tødner Kommune, der har fundet på at bruge campingpladsen som midlertidigt asylcenter. Her vil de nødanbringe flygtninge, indtil de 300 pladser i det kommende flygtningecenter i Hvidding er klar til indflytning.
   
  Du kan høre Jakob Kirkegaard, leder af Asyl Syd i Tønder Kommune, fortælle om flygtnigenes nye hverdag og deres modtagelse på Rømø her:
  
  